Here is a page extracted from Wikipedia that may contain CSS, HTML, and a lot of unformatted text.

Title: Agastya Parwa
Content: Agastya Parwa inggih punika lontar indik cakepan Maharsi Agastya. Lontar puniki wantah saduran saking Cakepan Weda, Agastya Samhita sinurat ring basa Sansekerta. Lontar puniki nyaritayang indik ajah-ajahan Pakahulun Ida Maharsi Agastya antuk putran ida, Dridhasyu. Daging babawosané kapah dados pitung parwa. Pahpahan kapertama maosin indik pangarsan jagat utawi utpatti. Parwa kaping kalih ngenenin indik pamiaraan miwah pralinaning jagat, kalih indik kawéntenan swarga miwah naraka. Ring parwa kalih taler kasurat indik saluwir tingkah sané gumanti papa tur sané ngametuang punia hayu. Parwa puniki taler mawosin indik sakancan phala utawi punia sané kapolihang olih ipun sané malaksana becik ring gumine. Parwa kaping tiga ngenenin indik pratingkahning urip watek dewata miwah asurane, kalih lalintihan para Manu. Ring parwa pat, Ida Rsi Agastya ngajahin indik paplajahan katyagan miwah pucakning kaniskalan moksa . Ring parwa lima wénten lalintihan para narapatiné sané suci tur para maharsiné saking purwamasa. Ring parwa nem, wénten polah-palih indik swadharmaning i manusa minakadi ngalaksanayang yadnya, panebusan papa utawi dosa, miwah bebratan. Ring parwa kaping pitu, wénten parindikan karma miwah swadharma soang-soang warna ring pawongan.

Pustaka

Lontar Bali